**ХИМИКОТЕХНОЛОГИЧЕН И МЕТАЛУРГИЧЕН УНИВЕРСИТЕТ**

# ПРАВИЛНИК

# ЗА ОТПУСКАНЕ И ПОЛУЧАВАНЕ НА СТИПЕНДИИ ПО

**ПОСТАНОВЛЕНИЕ № 90 на МС от 26.05.2000 г.**

**РАЗДЕЛ I**

**I. ОБЩИ ПОЛОЖЕНИЯ**

**Чл.1** Настоящият правилник урежда видовете, реда за отпускане и условията за получаване на стипендии в ХТМУ по ПМС № 90/2000 г.

**Чл.2** Подаването на необходимите документи за отпускане на стипендии се извършва само по електронен път чрез уеб базирана платформа Student@UCTM на адрес [https://students.uctm.edu](https://students.uctm.edu/).

**Чл.3/1/** Стипендии се отпускат на учащите се в редовна форма на обучение, както следва:

1. студенти - български граждани и граждани на държави - членки на Европейския съюз и на Европейското икономическо пространство, приети в ХТМУ, с изключение на студентите, приети по реда на чл. 9, ал. 3, т. 6, буква „б" и чл. 21, ал. 2 и 3 от Закона за висшето образование;

2. студенти, докторанти и специализанти - чужденци, граждани на трети страни за Европейския съюз, приети в редовна форма на обучение по междуправителствени спогодби за образователен, научен и културен обмен или по актове на Министерския съвет, когато отпускането на стипендия е изрично предвидено в тях.

3. студенти и докторанти - чужденци, които постоянно пребивават в Република България, приети за обучение в ХТМУ по реда за българските граждани.

4. Чуждестранни граждани или лица без гражданство, получили временна закрила на територията на Република България, приети за студенти по ПМС 264/26.07.2024г.

(2) Студентите по ал.1 имат право на стипендия, когато:

1. са записали семестъра;

2. се обучават за придобиване на една ОКС "бакалавър" и/или на една ОКС "магистър".

**Чл.4** /1/ Студентките майки запазват правото си за получаване на стипендия до края на учебния семестър, в който детето навършва 6-годишна възраст.

/2/ Студентките с деца до 6-годишна възраст, които не са се дипломирали на първата сесия, получават стипендия до края на месеца, в който приключва втората сесия за държавен изпит (защита на дипломна работа), съгласно учебния план.

Чл. 5 Студентите по чл.3, ал.1, т.1, т.3 и т.4 от този правилник могат да кандидатстват за повече от една стипендия, предоставяна по критериите по чл.9, ал.1 т.1, чл.10, чл.11 и чл.12 от правилника, но могат да получават по свой избор само една от тях. Стипендиите по чл.9, ал.1, т.2 от правилника могат да се получават независимо дали студентът получава друга стипендия.

**Чл. 6** Подадените документи за отпускане на стипендии се разглеждат от комисия, определена със заповед на ректора. Най-малко половината от състава на комисията са студенти, определени от студентския съвет.

**Чл. 7** Студентите нямат право на стипендия, когато:

1. прекъсват или повтарят учебна година или семестър, с изключение на:

а) повтарящите поради болест;

б) студентките майки, повтарящи поради бременност, раждане и отглеждане на дете;

в) повтарящите след прекъсване със заверени семестри и положени изпити поради промяна в учебните планове и програми;

2. средният им успех от предходните два семестъра, а за първата учебна година - от първия семестър, е по-нисък от добър 4,00.

**Чл.8/1**/ Не се отпускат стипендии по успех на студенти, които:

1. са записали първи семестър, първи курс на ОКС “бакалавър” и “магистър” след средно образование и на ОКС „магистър“ след висше образование.

2. са се преместили от една специалност в друга, но не са положили успешно всички приравнителни изпити по учебен план.

/2/ Студенти, които се обучават едновременно по две специалности (основна и втора специалност) нямат право на стипендия за втората специалност през целия период на обучението по нея.

**РАЗДЕЛ II**

**ВИДОВЕ СТИПЕНДИИ И НЕОБХОДИМИ ДОКУМЕНТИ**

**Чл. 9 Стипендии само по критерий „СРЕДЕН СЕМЕСТРИАЛЕН УСПЕХ“ се отпускат на:**

/1/ Студенти по чл.3, ал.1, т.1, т.3 и т.4 с положени всички изпити по учебен план и успех най-малко мн. добър 5, 00.

/2/ Студенти с положени всички изпити по учебен план, успех най-малко мн. добър 5, 00 и обучаващи се в специалности от приоритетни професионални направления за ХТМУ:

5.2. Електротехника, електроника и автоматика,

5.6. Материали и материалознание,

5.9. Металургия,

5.10. Химични технологии,

5.11. Биотехнологии,

5.13. Общо инженерство

Класирането се извършва по низходящ ред на успеха.

3. Средствата за стипендии по този член се определят, както следва:

- 65 на сто - пропорционално на броя на всички студенти по чл.3, ал.1, т.1 и т.3 и

 - 35 на сто - пропорционално на броя на студентите по чл.3, ал.1, т.1, т.2, т.3 и т.4, обучаващи се в специалност от приоритетни професионални направления, включени в списъка по чл. 9, ал. 8 от Закона за висшето образование

/3/ За опускане на стипендии по предходните алинеи студентите представят:

1. ЗАЯВЛЕНИЕ-ДЕКЛАРАЦИЯ, достъпно за онлайн подаване от профила на студента в платформата Student@UCTM на адрес [https://students.uctm.edu](https://students.uctm.edu/).

2.АКТУАЛНА лична сметка в български лева.

/4/ Стипендиите по ал.1 и ал.2 се отпускат поотделно за всеки учебен семестър и се изплащат за 5 месеца за всеки месец поотделно, както следва:

1. за летния семестър – от м. март до м. юли включително;

2.за зимния семестър – от м. октомври до м. февруари следващата календарна година вкл.

**Чл. 10 Стипендии по критерии „СРЕДЕН СЕМЕСТРИАЛЕН УСПЕХ И МЕСЕЧЕН ДОХОД НА ЧЛЕН ОТ СЕМЕЙСТВОТО“ се отпускат на:**

/1/ Студенти с месечен доход до 1100 лева на член от семейството и със среден семестриален успех най-малко добър 4.00.

/2/ За опускане на стипендии по предходната алинея студентите представят:

1. ЗАЯВЛЕНИЕ-ДЕКЛАРАЦИЯ, достъпно за онлайн подаване от профила на студента в платформата Student@UCTM на адрес [https://students.uctm.edu](https://students.uctm.edu/).

2. СЛУЖЕБНИ БЕЛЕЖКИ за получен брутен доход от работещите студенти, родителите или съпруг/съпруга на кандидатстващите студенти за предходните 6 /шест/ месеца.

3. УДОСТОВЕРЕНИЕ от НОИ за предходните 6 /шест/ месеца – при

родители пенсионери;

4. УДОСТОВЕРЕНИЕ от съответното Бюро по труда или от Националната агенция по приходите (НАП) за предходните 6 /шест/ месеца – при безработни родители, съпруг или съпруга.

5. УДОСТОВЕРЕНИЕ за получени наследствени пенсии за кандидата и неговите братя и сестри за предходните 6 /шест/ месеца.

6. КОПИЕ от влязло в сила съдебно решение по дело за развод - при

разведени родители.

7. УДОСТОВЕРЕНИЕ за семейно положение и копие.

8. УВЕРЕНИЕ от съответното учебно заведение - при брат или сестра учащи.

9.АКТУАЛНА лична сметка в български лева.

/3/ Стипендиите по ал.1 се отпускат поотделно за всеки учебен семестър и се изплащат за 5 месеца за всеки месец поотделно, както следва:

1. за летния семестър – от м. март до м. юли включително;

2.за зимния семестър – от м. октомври до м. февруари следващата календарна година вкл.

 **Чл. 11 Стипендии по чл. 3, ал. 2 и ал.3 от ПМС № 90/2000 г. без спазване на ограничението по чл.1 ал.2 т.2 от същото постановление.**

/1/За опускане на стипендии студентите представят:

1. От несемейни студенти без двама родители:

1.1 ЗАЯВЛЕНИЕ-ДЕКЛАРАЦИЯ, достъпно за онлайн подаване от профила на студента в платформата Student@UCTM на адрес [https://students.uctm.edu](https://students.uctm.edu/).

 1.2 КОПИЕ от Препис-извлечение от Акт за смърт

1.3АКТУАЛНА лична сметка в български лева.

 2. От студентите с трайни увреждания, студентите с двама родители с трайни увреждания, студентите с един родител, който е с трайни увреждания, студентите, които към момента на навършване на пълнолетие са с предприета мярка за закрила по реда на Закона за закрила на детето - настаняване в приемно семейство, социална услуга от резидентен тип или специализирана институция,

2.1 ЗАЯВЛЕНИЕ-ДЕКЛАРАЦИЯ, достъпно за онлайн подаване от профила на студента в платформата Student@UCTM на адрес [https://students.uctm.edu](https://students.uctm.edu/).

 2.2 ДОКУМЕНТ и КОПИЕ на документа, удостоверяващ принадлежността на студента към съответната категория.

2.3АКТУАЛНА лична сметка в български лева.

 3. От студентите – майки/бащи с дете до 6-годишна възраст

3.1 ЗАЯВЛЕНИЕ-ДЕКЛАРАЦИЯ, достъпно за он-лайн подаване от профила на студента в платформата Student@UCTM на адрес [https://students.uctm.edu](https://students.uctm.edu/).

3.2 УДОСТОВЕРЕНИЕ и копие за раждане на детето.

3.3 УДОСТОВЕРЕНИЕ и копие за сключен граждански брак или

УДОСТОВЕРЕНИЕ и копие за семейно положение.

3.4 АКТУАЛНА лична сметка в български лева.

/2/ Стипендиите по ал.1 се отпускат от началото на първата година на обучение или от началото на месеца, следващ месеца, през който е възникнало основанието за получаването им, и се изплащат за 12 месеца за всеки месец поотделно.

**Чл. 12 ДОПЪЛНИТЕЛНА СТИПЕНДИЯ** **по чл. 8б от ПМС № 90/2000 г.** се отпуска на:

/1/ Студенти, приети за обучение в годината на придобиване на средно образование по специалности в ХТМУ от професионални направления „Електротехника, електроника и автоматика“, “Материали и материалознание“, „Металургия“, „Химични технологии“, „Общо инженерство“, когато отговарят на едно от следните условия:

1.индивидуалният резултат от държавния зрелостен изпит по учебния предмет Български език и литература е в 10 на сто от най-високите резултати за страната за учебната година на придобиване на средно образование и индивидуалният резултат от втория задължителен държавен зрелостен изпит или от задължителния държавен изпит за придобиване на професионална квалификация е равен или е над средния за страната резултат от съответния изпит за учебната година на придобиване на средно образование;

2. индивидуалният резултат от държавния зрелостен изпит по учебния предмет Български език и литература е равен или е над средния за страната за учебната година на придобиване на средно образование и индивидуалният резултат от втория задължителен държавен зрелостен изпит по учебния предмет Математика, Физика и астрономия или Химия и опазване на околната среда е в 30 на сто от най-високи резултати за страната от съответния държавен зрелостен изпит за учебната година на придобиване на средно образование.

/2/ Студентите от I, II и III курс, получавали този вид стипендия през зимния семестър, трябва да отговарят на условията за получаване на стипендии за летния семестър – успех най-малко добър 4,00 и да отбележат това в заявлението-декларация.

/3/ Стипендията по ал.1 е в размер на 100 /сто/ лева и се получава независимо дали студентът получава други стипендии по реда на този правилник.

/4/За опускане на стипендия по ал.1 студентите представят:

 1.ЗАЯВЛЕНИЕ-ДЕКЛАРАЦИЯ, която се изтегля от страницата на ХТМУ www.uctm.edu (раздел Студенти / Държавни стипендии), заверено в съответната факултетна канцелария.

 2. ДИПЛОМА за средно образование и копие.

 3.АКТУАЛНА лична сметка в български лева.

/5/ Стипендията по ал.1 се отпуска поотделно за всеки учебен семестър и се изплаща за 5 месеца за всеки месец поотделно, както следва:

1. за летния семестър – от м. март до м. юли включително;

2.за зимния семестър – от м. октомври до м. февруари следващата календарна година вкл.

**РАЗДЕЛ III**

**СТИПЕНДИИ НА ЧУЖДЕСТРАННИ СТУДЕНТИ, ДОКТОРАНТИ И СПЕЦИАЛИЗАНТИ,**

**ГРАЖДАНИ НА ТРЕТИ ДЪРЖАВИ** **ЗА ЕВРОПЕЙСКИЯ СЪЮЗ**

 **Чл. 13.**/1/ Стипендиите на **студентите по чл.3, ал.1, т.2** са в размер на 240 лева, отпускат се от началото на първата година на обучение и се изплащат за 12 месеца за всеки месец поотделно.

 **(2)** Студентите по ал.1**:**

1. нямат право на стипендия, когато записват втори и по-горен курс и средният им успех от положени и неположени изпити от предходните два семестъра е по-нисък от добър 4,00.

2. не получават стипендия за времето, през което отсъстват от учебни занятия по причини, непредвидени в правилника на Университета.

 **Чл.14**/1/ Стипендиите на докторантите и специализантите по чл.3 ал.1 т.3 са в размер на 1000 лева месечно и се получават за срока на докторантурата или специализацията.

 /2/ Учащите се по ал.1:

 1. не получават стипендия при удължаване срока на обучение, както и за времето, когато не са в Република България, с изключение на случаите, предвидени в учебния или индивидуалния план за подготовка.

 2. имат право на стипендия само за една образователна и научна степен “доктор”.

**Чл.15** Размерът на стипендията на студенти - чужденци, които постоянно пребивават в Република България, приети за обучение по реда за българските граждани на места, субсидирани от държавата, както и тези приети по ПМС 264, е определеният за студенти - български граждани и граждани на друга държава – членки на Европейския съюз и на Европейското икономическо пространство.

**Чл. 16** Ректорът на университета може да предостави награда на изявен студент или помощ на нуждаещ се студент в размер до 300 лв.

**III. ИЗПЛАЩАНЕ НА СТИПЕНДИИТЕ**

**Чл. 17** Стипендиите се изплащат само по личната банкова сметка на учащия се в срок до 5-то число на месеца, следващ месеца, за който се прилагат.

**Чл. 18** При промяна или закриване на посочената банкова сметка, лицето е длъжно в най кратък срок да предостави информация /извлечение за актуална лична сметка.

**ПРЕХОДНИИ ЗАКЛЮЧИТЕЛНИ РАЗПОРЕДБИ**

**§ 1.** За неуредени случаи на отпускане на стипендии се прилагат съответно разпоредбите на ПМС № 90/2000 г.

**§ 2.** Правилник се променя със заповед на ректора, когато:

2.1 се променя ПМС № 90/2000 г.;

2.2 се налагат изменения в началото на учебната година.

**§ 3.** Правилникът е приет на заседание на Академичния съвет от 26.04.2023г. Измененията и допълненията на настоящия правилник са приети на заседание на Академичния съвет проведено на 30.10.2024 г.